joelniklaus/EU_Wikipedias huggingface dataset:
The Maccabees

The Maccabees – britų indie rock grupė iš Londono, susikūrusi 2004 m. Pirmąjį albumą „Colour It In“ grupė išleido 2007 m. ir šiuo metu yra jų išleidusi keturis. Naujausiasis, „Marks to Prove It“, buvo išleistas 2015 m. liepą. 2016 m. rugpjūtį grupė paskelbė apie savo išsiskyrimą.

Grupės nariai 
 Orlando Weeks – vokalas, gitara(2004–2016)
 Hugo White – gitara, papildomas vokalas (2004–2016)
 Felix White – gitara, papildomas vokalas (2004–2016)
 Rupert Jarvis – bosinė gitara (2004–2016)
 Sam Doyle – būgnai (2008–dabar)
 Robert Dylan Thomas – būgnai <2016>(2004–2008)</small>
 Will White – klavišiniai, sintezatorius, sempleris (2010–2013)

Diskografija 
 Colour It In (2007)
 Wall of Arms (2009)
 Given to the Wild (2012)
 Marks to Prove It (2015)

Nuorodos 
 
 

Jungtinės Karalystės atlikėjai
Indie rock atlikėjai
Marks to Prove It

Marks to Prove It – ketvirtasis studijinis britų indie rock grupės „The Maccabees“ albumas, išleistas 2015 m. liepos 31 d. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas pirmuoju grupės albumu, pasiekusiu viršūnę.

Dainų sąrašas 

2015 albumai
2015 m. Meksikos Grand Prix

2015 m. Meksikos Grand Prix – 17-tas 2015 m. Formulės 1 sezono etapas, kuris vyko Hermanos Rodrigues trasoje spalio 30-lapkričio 1 dienomis. Tai buvos pirmasis Meksikos GP po 1992 m. sezono, taip pat 17-osios Meksikos GP lenktynės per visą Formulės 1 istoriją.

Kvalifikacija 

Pastabos:
  — Kimi Raikkonen gavo 5 starto pozicijų baudą už pavarų dėžės keitimą.
  — Fernando Alonso gavo 10 starto pozicijų baudą už variklio keitimą.
  — Jenson Button nedalyvavo kvalifikacijoje, tad teisėjai spręs, ar leisti britui statuoti lenktynėse.

Lenktynės

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.
 Paryškinti čempionato nugalėtojai.

Šaltiniai 

Formulės 1 Grand Prix
2015 sporte
Meksikos sportas
Pentatonix (albumas)

Pentatonix – ketvirtasis studijinis to paties pavadinimo amerikiečių vokalinio ansamblio albumas, išleistas 2015 m. spalio 16 d. Albumas susilaukė daugiausiai teigiamų kritikų įvertinimų ir per pirmąją savaitę JAV buvo parduota 98 tūkstančiai albumo kopijų. „Pentatonix“ debiutavo pirmoje „Billboard 200“ topo vietoje ir tapo pirmuoju grupės albumu, pasiekusiu topo viršūnę.

Dainų sąrašas

Išnašos 

2015 albumai
Dr. Dre

Andre Romelle Young (g. 1965 m. vasario 18 d.), geriau žinomas kaip Dr. Dre – amerikiečių įrašų prodiuseris, reperis bei verslininkas. Šiuo metu yra kompanijų „Aftermath Entertainment“ ir „Beats Electronics“ vadovas ir įkūrėjas. Anksčiau buvo įkūręs ir vadovavo „Death Row“ įrašų kompanijai, jis paliko "Death Row" įrašų kompanija ir atidavė kompaniją savo verslo draugui Suge Knight, ir sukūrė naują įrašų kompanija "Aftermath Entertainment", tačiau "Death Row" buvo uždaryta 2014 m. dėl bankroto, manoma kad "Death Row" gali vėl atsirasti. Taip pat yra prodiusavęs daugybę garsių hiphopo atlikėjų, tokių kaip The D.O.C., Snoop Dogg, Eminem, Xzibit, Knoc-turn’al, 50 Cent, The Game bei Kendrick Lamar.

Savo karjerą Dr. Dre pradėjo hiphopo grupėje „World Class Wreckin' Cru“, o išgarsėjo kartu su grupe „N.W.A.“. 1992 m. atlikėjas išleido debiutinį solinį albumą „The Chronic“, kuris iškart nutiesė kelią jam tapti vienu geriausiai parduodamų JAV atlikėju. Šiuo metu yra išleidęs tris albumus, iš kurių naujausiasis, „Compton“, buvo išleistas 2015 m. rugpjūtį.

Diskografija 
 Deep Cover (1992)
 The Chronic (1992)
 2001 (1999)
 Compton (2015)

Nuorodos 
 
 
 

JAV repo atlikėjai
Hiphopo atlikėjai
Compton

Compton (dar žinomas kaip Compton: A Soundtrack by Dr. Dre) – trečiasis studijinis amerikiečių reperio Dr. Dre albumas, išleistas 2015 m. rugpjūčio 7 d. Tai – pirmas atlikėjo albumas per 16 metų nuo 1999 m. išleisto „2001“.

Albume dainas kartu atlieka tokie reperiai, kaip Kendrick Lamar, Snoop Dogg, Eminem, The Game, Ice Cube, Xzibit ir kiti. „Compton“ susilaukė daugybės teigiamų kritikų įvertinimų ir per pirmą savaitę vien JAV buvo parduota 295 tūkstančiai kopijų. Albumas debiutavo pirmoje vietoje Jungtinėje Karalystėje bei antroje JAV.

2016 m. „Grammy“ apdovanojimuose „Compton“ buvo nominuotas geriausio repo albumo nominacijoje.

Dainų sąrašas 

2015 albumai
Korys

Koriai – bičių iš vaško suręsti šešiakampiai statiniai, kuriuose bitės laiko medaus ir bičių duonos atsargas bei augina palikuonis. Bičių koriai skirstomi į kelius tipus: bičių perams auginti ir maistui saugoti bei tranams auginti. Korius gamina jaunos bitės darbininkės. Koriai tvirtinami prie avilio rėmelio, o jų akučių dydis priklauso nuo paskirties (traninio korio didesnės). Gali kiek tai priklausyti ir nuo bičių veislės. Gamtoje bitės korius tvirtina prie lizdo lubų, drevėse – prie jų skliautų. Koriai statomi vienu metu iš abiejų pusių, jų akelės būna keliais laipsniais pasvirę į viršų. Vos pagaminti koriai būna šviesūs, o vėliau nuo paliekamų perų kokonų ima tamsėti ir po kelerių metų tampa netinkami perams augti. Vieno korio sulipdymui bitės vidutiniškai sunaudoja apie 140–150 gramų vaško.

Priešingų pusių korio akutės tarpusavyje būna suderintos. Korio šešiakampė struktūra yra optimali, taip reikiamam tūriui sunaudojama mažiausiai vaško. Nėra tvirtos nuomonės, ar ši struktūra genetiškai užprogramuota bitės genuose, ar ji išeina savaime, bandant visaip bei pašalinant aiškiai nereikalingą vašką. Nuo taisyklingos formos šiek tiek nukrypstama, bet nelabai daug (keletu procentų).

Šaltiniai 

Bitininkystė
Cilla Black

Priscilla Maria Veronica White (1943 m. gegužės 27 d. – 2015 m. rugpjūčio 1 d.), geriau žinoma kaip Cilla Black buvo britų atlikėja, tv laidų vedėja ir aktorė. Savo karjerą pradėjo 1963 m., išleidusi singlą „Love of the Loved“, kurį parašė artimas draugas Paul McCartney. Iš viso per savo karjerą atlikėja išleido šešiolika studijinių albumų.

2015 m. rugpjūčio 1 d. atlikėja mirė savo namuose Esteponoje (Malagos provincija, Ispanija). Mirties priežastis – insultas. Rugpjūčio 21 d., praėjus dienai nuo laidotuvių, jos geriausių dainų rinkinys „The Very Best of Cilla Black“ pasiekė pirmąją vietą Jungtinės Karalystės albumų tope, tapdamas pirmuoju atlikėjos albumu, pasiekusiu viršūnę.

Diskografija 
 Cilla (1965)
 Cilla Sings a Rainbow (1966)
 Sher-oo! (1968)
 Surround Yourself with Cilla (1969)
 Sweet Inspiration (1970)
 Images (1971)
 Day by Day with Cilla (1973)
 In My Life (1974)
 It Makes Me Feel Good (1976)
 Modern Priscilla (1978)
 Especially for You (1980)
 Surprisingly Cilla (1985)
 Cilla’s World (1990)
 Through the Years (1993)
 Beginnings: Greatest Hits & New Songs (2003)
 Cilla All Mixed Up (2009)

Nuorodos 
 
 
 

Jungtinės Karalystės atlikėjai
Antanas Mykolas Potockis

Antanas Mykolas Potockis (1702 m. sausis – 1766 m. balandžio 11 d.) – LDK valstybinis veikėjas, Lietuvos didysis pastalininkis (1728–1732), Belzo vaivada (1732–1763), karalienės maršalka (1747–1754), Karūnos armijos generolas-leitenantas (1754), Grabovsko ir Kremeneco seniūnas.

Biografija 
Lenkijos žymios magnatų Potockių giminės atstovas, herbo „Piliawa“ savininkas. Smolensko vaivados Aleksandro Jono Potockio (m. 1714) ir Terezos Tarlaitės (m. po 1739) antrasis sūnus, Lvovo kašteliono Juozapo Potockio brolis ir Lenkijos rašytojo Povilo Stepono Potockio anūkas.

1728 metais gavo Lietuvos didžiojo pastalininkio pareigybę, 1729 metais buvo išrinktas pasiuntiniu į seimą. 1732 metais Antanas Mykolas Potockis buvo paskirtas Belzo vaivada.

1733 metais palaikė Stanislovo Leščinskio išrinkimą į Lenkijos karaliaus sostą. Augusto III valdymo metu (1734–1763) buvo respublikonų partijos veikėjas, Prancūzijos ir Prūsijos šalininkas.

Aktyvus politikas ir diplomatas, gerai susipažinęs su europietiškais reikalais.

Už savo nuopelnus buvo apdovanotas lenkišku Baltojo erelio (1745), rusišku Švento Aleksandro Neviškio (1726) ordinais.

Valdė Golovčino, Horkų (Oršos pavietas), Krasnopolės (Mozyriaus pavietas) dvarus, po vedybų su Sapiegų giminės atstove įsigijo Zelvą (Valkavisko pavietas), Čarliono kaimą (Gardino pavietas) ir kitus dvarus.

Šeima 
1730 metais vedė Liudviką Mariją Sapiegaitę (1695–1768), Lietuvos didžiojo maršalkos Aleksandro Povilo Sapiegos (1672–1734) ir Marijos Kristinos de Betiun (1677–1721), Aleksandro Dominyko Veliopolskio (m. 1725) našlės dukterį. Vaikai:

 Jonas Prosperas (m. 1761/1762), Guzovsko seniūnas, Karūnos armijos generolas-leitenantas.

Literatūra 
 Валерый Пазднякоў, Патоцкія // Вялікае княства Літоўскае: Энцыклапедыя. У 3 т. Т.2: Кадэцкі корпус – Яцкевіч / Рэдкал.: Г. П. Пашкоў (гал.рэд.) і інш.; Маст. З. Э. Герасімовіч. – Мн.: БелЭн, 2006. −792 с.: іл. С. 407. ISBN 985-11-0315-2, ISBN 985-11-0378-0 (т. 2)

Nuorodos 

|-

Antanas Mykolas
Belzo vaivados
ATR generolai leitenantai
ATR Seimo atstovai
Kiriu

Kiriu () – miestas vidurio Japonijoje, Honšiū saloje, Gunmos prefektūroje, ~100 km į šiaurės vakarus nuo Tokijo, prie Vatarasės upės, Kanto lygumoje. Miestas plentu ir geležinkeliu jungiasi su Tokiju. Tekstilės (šilko), maisto, elektrotechnikos, mašinų (automobilių dalių, tekstilės pramonės mašinų) gamybos pramonė. Šilkaverpių auginimo regiono prekybinis centras. Yra nuo 1949 m. veikiantis Gunmos universiteto inžinerijos fakultetas. Yra zoologijos sodas, vabzdžių, tekstilės, meno muziejai.

Istorija 

Kiriu nuo seno garsėjo kaip šilkaverpių auginimo ir šilko gamybos centras.

Šaltiniai 

Japonijos miestai
Antanas Barnaba Jablonovskis

Kunigaikštis Antanas Barnaba Jablonovskis (; Varšuva, 1732 m. sausio 27 d. – 1799 m. balandžio 4, Varšuva) – Lenkijos valstybinis veikėjas iš Jablonovskių giminės, Poznanės vaivada (1765–1778), paskutinis Krokuvos kaštelionas (1782–1795), Busko, Mežirečesko, Sveco ir Čigirio seniūnas. Autobiografinio „Dienyno“ () autorius.

Biografija 

Gimė 1732 m. sausio 2 d. Varšuvoje, kunigaikščio Stanislovo Vincento Jablonovskio ir Dorotos Bronic šeimoje. Jo tėvas, iškeltas 1744 metais į kunigaikščius, buvo Karūnos didžiojo kanclerio Jono Stanislovo Jablonovskio anūkas.

1754 metais tapo Busko seniūnas, 1765 metais – Poznanės vaivada, Karūnos tribunolo maršalka. Sumaniai laviravo tarp politinių frakcijų Augusto III Sakso valdymo metu. 1764 metais rinkimuose palaikė Stanislovo Augusto Poniatovskio kandidatūrą. 1767 metų spalio 23 d. įėjo į seimo komisijos sudėtį, spaudžiant Rusijos pasiuntinio, kunigaikščio Nikolajaus Vasiljevičiaus ATR valdymo aparatą. 

Nuo 1770 iki 1790 metų – senatorius, 1772 metais buvo Baro konfederacijos pasiuntiniu į Austrijos rūmus Vienoje, bet nesugebėjo išvengti Lenkijos okupacijos. 1782 metais – Nuolatinės tarybos narys, Krokuvos kaštelionas, Busko, Mežirečesko, Busko-Zdruisko, Šveco ir Čigirino seniūnas. 

Dalyvavo Ketverių metų (1788–1792) seime, kaip patriotinės partijos atstovas pasisakė už 1791 metų gegužės 3 d. konstituciją ir už reformas, nukreiptas Lenkijos nepriklausomybės prieš Rusiją stiprinimui.  1793 metais įėjo į Lenkijos bajorų delegacijos sudėtį, nukreiptą su misiją į Sankt-Petrerburgą, 1794 metais dalyvavo Kosciuškos sukilime. 

Antanas Barnaba pagal Merlinio projektą Varšuvos centre pastatė Jablonovskių rūmus, vėliau tarnavusius kaip miesto rotušė. Rūmai buvo sugriauti Antro Pasaulinio karo metu ir iš naujo atstatyti XX amžiaus pabaigoje. Mirė tuose rūmuose būdamas 67 metų.

Šeima 
 Pirmoji žmona (nuo 1755 m. rugsėjo 20 d.) – kunigaikštytė Ana Sanguškaitė (1739–1766), Lietuvos didžiojo maršalkos Povilo Karolio Sanguškos duktė. Vaikai:
 Stanislovas Povilas (1762–1822), generolas-leitenantas;
 Dorota Barbora (1760–1844), Juozapo Klemenso Čartoriskio (1740–1810) žmona.
 Antroji žmona – Teklė Čaplik (1758–1820). Vaikai:
 Maksimilianas Antanas (1785–1846), obergofmaršalas, senatorius;
 Tereza (р. 1778), Jurgio Mykolo Potockio žmona.

Apdovanojimai 
 Baltojo erelio ordinas – 1761 m. rugpjūčio 3 d.;
 Švento Huberto ordinas – 1790 m.

Literatūra 

 Вережицкая Е. Яблоновский Антоний Барнаба, Польский биографический словарь, Т. 10, Вроцлав–Варшава 1962–1964, с. 216–218.
 Andrzej Betlej, Sibi, Deo, posteritati. Jabłonowscy a sztuka w XVIII wieku, Kraków 2010, ISBN 978-83-61033-38-7 , str. 326–327.

Nuorodos 

|-

Jablonovskiai
Poznanės vaivados
Krokuvos kaštelionai
1794 m. sukilėliai
ATR kariai
Busko seniūnai
Karūnos tribunolo maršalkos
Jess Glynne

Jessica Hannah „Jess“ Glynne (g. 1989 m. spalio 20 d.) – britų dainininkė ir dainų autorė iš Londono. Atlikėja išgarsėjo 2014 m. kartu su grupe „Clean Bandit“ išleidusi singlą „Rather Be“, kuris pasiekė pirmąją vietą Jungtinės Karalystės singlų tope. Tais pačiais metais atlikėjos debiutinis singlas „Right Here“ pasiekė šeštąją vietą tope.

2015 m. rugpjūtį buvo išleistas Glynne debiutinis albumas „I Cry When I Laugh“, pasiekęs pirmąją vietą Jungtinėje Karalystėje.

Diskografija 
 I Cry When I Laugh (2015)

Nuorodos 
 
 

Jungtinės Karalystės atlikėjai
I Cry When I Laugh

I Cry When I Laugh – debiutinis studijinis britų atlikėjos Jess Glynne albumas, išleistas 2015 m. rugpjūčio 21 d. Prieš išleidžiant albumą, buvo išleisti keli singlai. Du iš jų, „Hold My Hand“ ir „Don’t Be So Hard on Yourself“, pasiekė pirmąją vietą Jungtinės Karalystės singlų tope. Nepaisant nelabai gerų kritikų įvertinimų, albumas debiutavo pirmoje Jungtinės Karalystės albumų topo vietoje.

Dainų sąrašas 

2015 albumai
Debiutiniai albumai
The Book of Souls

The Book of Souls – šešioliktasis studijinis britų sunkiojo metalo grupės „Iron Maiden“ albumas, išleistas 2015 m. rugsėjo 4 d. Tai – pirmasis grupės dvigubas albumas, trunkantis net 92 minutes. Nors albumas turėjo pasirodyti dar metų pradžioje, jis buvo nukeltas į antrąją pusę dėl grupės vokalisto Bruce Dickinson ligos.

Albumas susilaukė tiek kritikų, tiek klausytojų pripažinimo. „The Book of Souls“ tapo perkamiausiu albumu daugiau nei 40 šalių, įskaitant ir Jungtinę Karalystę, tapdamas penktuoju „Iron Maiden“ albumu, pasiekusiu topo viršūnę.

Dainų sąrašas 

2015 albumai
Stereophonics

Stereophonics – Velsiečių roko grupė iš Komamano, susikūrusi 1992 m. Grupė yra pardavusi virš 9 milijonų įrašų visame pasaulyje. Šiuo metu „Stereophonics“ yra išleidę devynis studijinius albumus, iš kurių naujausiasis, „Keep the Village Alive“, buvo išleistas 2015 m. rugsėjį.

Grupės nariai 
Dabartiniai nariai
 Kelly Jones – vokalas, gitara, klavišiniai, pianinas (1992–dabar)
 Richard Jones – bosinė gitara, pianinas, pritariamasis vokalas (1992–dabar)
 Adam Zindani – gitara, pritariamasis vokalas (2007–dabar)
 Jamie Morrison – būgnai (2012–dabar)

Buvę nariai
 Stuart Cable – būgnai, perkusija (1992–2003; mirė 2010)
 Javier Weyler – būgnai, perkusija, pritariamasis vokalas (2004–2012)

Diskografija 
 Word Gets Around (1997)
 Performance and Cocktails (1999)
 Just Enough Education to Perform (2001)
 You Gotta Go There to Come Back (2003)
 Language. Sex. Violence. Other? (2005)
 Pull the Pin (2007)
 Keep Calm and Carry On (2009)
 Graffiti on the Train (2013)
 Keep the Village Alive (2015)

Nuorodos 
 
 

Jungtinės Karalystės roko atlikėjai
Keep the Village Alive

Keep the Village Alive – devintasis studijinis velsiečių grupės „Stereophonics“ albumas, išleistas 2015 m. rugsėjo 11 d. Grupės teigimu, „Keep the Village Alive“ yra ankstesniojo albumu, „Graffiti on the Train“, tęsinys. Tai – pirmasis grupės albumas su būgnininku Jamie Morrison.

Nepaisant to, kad „Keep the Village Alive“ susilaukė nelabai gerų kritikų įvertinimų, tai nesutrukdė albumui debiutuoti pirmoje Jungtinės Karalystės albumų topo vietoje. Tai buvo šeštasis grupės albumas, pasiekęs topo viršūnę.

Dainų sąrašas 

2015 albumai
Rattle That Lock

Rattle That Lock – ketvirtasis studijinis britų muzikanto David Gilmour albumas, išleistas 2015 m. rugsėjo 18 d. Albumas susilaukė teigiamų kritikų įvertinimų bei debiutavo pirmoje Jungtinės Karalystės albumų topo vietoje.

Dainų sąrašas 

2015 albumai
2015 m. Kanados Grand Prix

2015 m. Kanados Grand Prix – 7-osios 2015 m. Formulės 1 sezono lenktynės, kurios vyko birželio 5-7 dienomis Montrealio trasoje. Tai buvo 52-tas Kanados GP per visą Formulės 1 istoriją.

Kvalifikacija 

Pastabos
 – Max Verstappen gavo 5 starto pozicijų baudą už sukeltą avariją prieš tai vykusiose lenktynėse ir 10 starto pozicijų baudą už jėgos agregato detalių pakeitimus.
 – Sebastian Vettel gavo 5 starto pozicijų baudą už lenkimus raudonų vėliavų stadijos metu laisvose trenirutoėse.
 – Jenson Button gavo leidimą startuoti lenktynėse. Vėliau jis buvo nubaustas 10 ir 5 starto pozicijų baudomis už kėgos agregatų detalių pakeitimus.

Lenktynės

Čempionato įskaitos 

Lenktynininkų įskaita

Komandų įskaita

 Pastabos: pateikti tik penki geriausi rezultatai.

Šaltiniai 

Formulės 1 Grand Prix
2015 sporte
Šilelio kapinių koplyčia

Šilelio (Kulbagalio, Nikolajevkos) kapinių Šv. Izidoriaus koplyčia – Miežiškių Švč. M. Marijos parapijos koplyčia, esanti į rytus nuo Panevėžio, apie 4 km į šiaurės rytus nuo Miežiškių. Antrąjį gegužės sekmadienį čia švenčiami Šv. Izidoriaus atlaidai.

Koplyčia stūkso Miežiškių parapijos kapinėse, supamose Pučekų miško, restauruota. Jos atstatymo autorius ir fundatorius Kazimieras Svaldenis.

Istorija 

XIX a. pabaigoje Šilelio kaimo kapinaitėse koplyčią pastatė broliai Tamošius ir Izidorius Svaldeniai iš Kulbagalio kaimo. Tamošius buvo „lesvičius“ t. y. girininkas, Izidorius – šio sumanymo iniciatorius. Jiems talkino Kulbagalio ir gretimo Nikolajevkos kaimų gyventojai. Mirusieji kapinėse pradėti laidoti kiek anksčiau. Kapinių akmeninė tvora sumūryta 1933–1935 m. 

1926 m. įkūrus Panevėžio vyskupiją, Miežiškių parapija su koplyčia Šilelyje buvo priskirta Panevėžio dekanatui. 1936 m. vyskupas Kazimieras Paltarokas lankydamasis Miežiškiuose, kartu aplankė ir Šilelio koplyčią.

Jau sovietmečiu tikintieji slapta pradėjo remontuoti Šilelio koplytėlę. Visi darbai baigti 2000 m. gegužės 12 d. Koplyčią tvarkant ir gražinant, prie jos remonto prisidėjo pirmųjų jos statytojų anūkai ir proanūkiai. Virginijus Liesis medienos koplyčios kolonoms davė iš nuosavo miško. Praplatintas žvyrkelis per mišką iki kapinių, kad laisvai galėtų pravažiuoti autobusas. Koplyčios restauravimo projektą nubraižė, jos remonto darbams vadovavo panevėžietis Kazimieras Svaldenis, kurio giminės keturios kartos gyveno Kulbagalyje. Altorių pagal K. Svaldenio projektą išdrožė panevėžietis liaudies meistras Algirdas Veblauskas.

Prie pat kapinių, kitapus kelio, įrengtos nelegalios gyvūnų kapinės. Jose maždaug 20 matomų palaidojimų su paminklais ir kryžiais.

Šaltiniai

Nuorodos 

 Miežiškių Švč. M. Marijos parapija 
 Tarnavę dievui ir žmonėms
 Panevėžio rajono koplyčios

Panevėžio rajono koplyčios
Rolandas Martinkus

Rolandas Martinkus (g. 1966 m.) – Lietuvos šachmatininkas, FIDE meistras (nuo 2009 m.), šachmatų treneris.

Biografija 
Komandinėse varžybose rungtyniavo su Marijampolės komanda. Marijampolės Žaidimų Sporto Mokyklos šachmatų treneris. Auklėtinis Paulius Pultinevičius. Marijampolės Šachmatų ir Šaškių Klubo „Sūduva“ vadovas.

Šaltiniai 

Lietuvos šachmatininkai
Lietuvos šachmatų treneriai
Martynas Limontas

Martynas Limontas (g. 1984 m. vasario 11 d.) – Lietuvos šachmatininkas, FIDE meistras (nuo 2006 m.),  WFCC didmeistris (nuo 2014 m.). Pasaulio ir Europos jaunių šachmatų čempionatų dalyvis.

Biografija 
Komandinėse varžybose rungtyniauja su Plungės visuomeninio šachmatų klubo "Bokštas" komanda.

Pasiekimai 
 1997 m. Pasaulio jaunių šachmatų čempionatas (Kanai): 35 vieta (6,5 tšk. tarp 104 dalyvių)
 Europos jaunių šachmatų čempionatas
Nuo 2009 m. Martynas Limontas dalyvauja šachmatų kompozicijų sprendimo varžybose.
Itin sėkmingai  pasirodė 2017 m. Dresdene vykusiame 41-me pasaulio šachmatų kompozicijų sprendimo čempionate (89 dal.), iškovojęs sidabro medalį.

Asmeniniame Lietuvos šachmatų kompozicijų sprendimo čempionate iškovojo visą eilę prizinių vietų: pirmąją -  2010, 2012, 2013, 2014, 2017 m., antrąją - 2009, 2011, 2015, 2016, 2018 m.

2019 m.  Atvirajame Europos šachmatų kompozicijų sprendimo čempionato turnyre Atėnuose, aplenkęs 12-ką ŠKS didmeistrių, užėmė 1-ąją vietą.

Šaltiniai 

Lietuvos šachmatininkai
Caracal (albumas)

Caracal – antrasis studijinis britų elektroninės muzikos grupės „Disclosure“ albumas, išleistas 2015 m. rugsėjo 25 d. Nors albumas ir nesusilaukė tokio populiarumo kaip ankstesnysis grupės albumas „Settle“, „Caracal“ vis tiek susilaukė gerų kritikų įvertinimų ir debiutavo pirmoje Jungtinės Karalystės albumų topo vietoje.

2016 m. „Grammy“ apdovanojimuose „Caracal“ buvo nominuotas geriausio šokių/elektroninės muzikos albumo nominacijoje.

Dainų sąrašas 

2015 albumai
Pazūkų koplyčia

Pazūkų Šv. Elžbietos koplyčia-mauzoliejus – koplyčia su laidojimo rūsiu, esanti Panevėžio rajone, paribyje su Pasvalio rajonu, Pazūkų kaime, apie 8 km į pietvakarius nuo Pušaloto. Priklauso Pušaloto Šv. apaštalų Petro ir Povilo parapijai. Pastatyta 1894 (kitais duomenimis, 1890) m. Fundatorė vietos dvarininkė Viktorija Leparskienė (Liparckienė).

Koplyčia stovi senosiose kaimo kapinaitėse, aptvertose mūrine tvora. Išlikusios kelios kapavietės, buvusio paminklo su kolona postamentas. Vieta prižiūrima, ant pastato frontono pritvitintos lentelės su datomis „1894. 1990“. Aplinkui plyti atviri dirbami laukai. Koplyčia pasiekiama iš kelio , Pazūkuose pavažiavus 0,5 km į šiaurę sezoniniu lauko keliu.

Istorija  

Dvarininkės Leparskienės rūpesčiu iš raudonų degtų plytų sumūryta koplyčia atstojo nedidelę kaimo bažnytėlę. Bažnytėlė stačiakampė, vos 3X4 m dydžio, lyg didelės bažnyčios maketas. Joje buvo altorius, ant sienų stacijėlės. Du langai ir vienos stiklinės durys. Apačioje – rūsys. Rūsio gale – langelis, pro kurį matėsi Leparskienės karstas su palaikais. Leparskienei mirus, jos dvarelis buvo tuoj išparduotas.

Bažnytėlės priekis paaukštintas, ant jo – trys kryželiai.  Buvo apmūrytos ir kapinaitės. Mūrą apdengė molio čerpėmis. Įėjimas į kapinaites buvo pro geležinius suveriamus vartelius. Kapinaičių pakraščiais augo medžiai ir alyvų krūmai. Bažnytėlės dešinėje  stovėjo paminklas: apačioje postamentas iš kampuoto akmens su įrašu, ant jo apvali kolona, viršuje angelas.

Kiekvieną gegužės mėnesio vakarą vykdavo gegužinės pamaldos. Visi atėję bažnytėlėje nesutilpdavo. Kiti suklupdavo prie pravertų durų šventoriuje, prie ką tik pražydusių ar jau baigiančių žydėti alyvų. Altorėlis būdavo papuoštas iš šonų berželiais, o
viduryje, kur stovėjo Marijos statula, – gėlėmis.

Šaltiniai

Nuorodos 

 Panevėžio rajono koplyčios
 Jurgis Barisas. Pazūkai. Prisiminimų takais
 Pazūkų koplyčios nuotraukos 2010 m. (miestai.net)

Panevėžio rajono koplyčios
Wizz Air Ukraine

Wizz Air Ukraine () – buvusi Ukrainos oro linijų bendrovė, priklausiusi Vengrijos mažų sąnaudų oro linijų bendrovei Wizz Air. Savo operacijas bendrovė sustabdė 2015 m. balandžio 20 d.

Savo skrydžius „Wizz Air Ukraine“ pradėjo 2008 m. Iš pradžių skrydžiai buvo vykdomi tik Ukrainoje, vėliau pradėti ir tarptautiniai. Tuo tarpu vietiniai skrydžiai buvo nutraukti.

2013 m. spalį kompanija pradėjo skrydžius į Donecko tarptautinį oro uostą, tačiau dėl Ukrainos krizės 2014 m. juos nutraukė. 

Dėl tos pačios šalies krizės 2015 m. buvo pranešta, kad balandžio 20 d. kompanija nutrauks savo veiklą. 8 vykdomas kryptis perėmė motininė „Wizz Air“ kompanija, o likusieji 10 maršrutų nutraukti visiškai.

Abu kompanijos A320 lėktuvai buvo perimti „Wizz Air“ – vienas liko Kijeve, o kitas perkeltas skrydžiams į Košicės oro uostą.

Lėktuvai 

Iki 2015 m. kompanija valdė šiuos lėktuvus:

Šaltiniai

Nuorodos 
 Oficiali svetainė

Ukrainos oro linijų bendrovės
We the Generation

We the Generation – antrasis studijinis britų elektroninės muzikos grupės „Rudimental“ albumas, išleistas 2015 m. spalio 2 d, tačiau buvo nutekintas į internetą likus savaitei iki išleidimo. Albume kartu dainas atlika tokie atlikėjai, kaip Ed Sheeran, Lianne La Havas, Dizzee Rascal bei kiti. Buvo išleisti keli singlai, vienas iš jų, Ed Sheeran dainos „Bloodstream“ koveris, pasiekė antrąją vietą Jungtinės Karalystės singlų tope.

„We the Generation“ susilaukė daugiausiai teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas antruoju grupės albumu, pasiekusiu topo viršūnę.

Dainų sąrašas 

2015 albumai
Pustaisyklingis briaunainis

Pagal originalų apibrėžimą, pustaisyklingis briaunainis – toks briaunainis, kurio sienos yra taisyklingi daugiakampiai, o viršūnės yra tranzityvios (pagal briaunainiui būdingą simetrijos grupę). Pustaisyklingiai briaunainiai pagal tranzityvumą yra paprasčiausi tolygieji briaunainiai, nes kiti pasižymi įvairesniu tranzityvumu (kvazitaisyklingieji – be viršūnių, dar yra tranzityvios briaunos, bet sienos netranzityvios; taisyklingieji – tranzityvūs visi trys elementai: viršūnės, sienos ir briaunos). Šis apibrėžimas remiasi labiau apibendrintu 1900 metais publikuotu matematiko Toroldo Goseto (Thorold Gosset) pustaisyklingių politopų apibrėžimu, bei 1973 metų Kokseterio (H.S.M. Coxeter) apibrėžimu.

Pustaisyklingiais briaunainiais yra laikomi:
 Trylika Archimedo kūnų;
 Begalinė aibė iškilų prizmių;
 Begalinė aibė iškilų antiprizmių (pastarųjų pustaisyklingę prigimtį aprašė dar Johanas Kepleris).

Pustaisyklingį briaunainį visiškai nusako jo viršūnės konfigūracijos planas, kitaip tariant, į viršūnę sueinančių daugiakampių sąrašas. Pavyzdžiui, užrašymas 3.5.3.5 nusako ikosidodekaedrą, kurio kiekvienoje viršūnėje pakaitomis sueina po du taisyklingus trikampius ir penkiakampius; o 3.3.3.5 reiškia penkiakampę antiprizmę. Šie briaunainiai neretai dar vadinami tiesiog „briaunainiai tranzityviomis viršūnėmis“.

Po to, kai Gosetas paskelbė pustaisyklingio briaunainio sąvoką ir apibrėžimą, šio termino taikymas nebuvo nuoseklus, ypač skirtingai jis buvo taikomas daugiamačių politopų teorijoje. Kokseteris perėmė Goseto apibrėžimą, bet jį pritaikė visai tolygiųjų briaunainių klasei, o pustaisyklingiams liko tik mažiausiai simetriškų briaunainių poaibis, kurio figūroms būdingas tiktai viršūnės tranzityvumas.

Nors įvedus apjungiančią tolygiųjų briaunainių klasę ir buvo išspręsta didelė dalis įvairių su briaunainių klasifikavimu susijusių problemų, vis dar iškyla svarstymai, kaip skirstyti briaunainius į klases. Nepaisant visko, šiuo metu plačiausiai pripažįstama tolygiųjų briaunainių klasė, kurią sudaro trys poklasiai: taisyklingieji briaunainiai (jei yra tranzityvios viršūnės, sienos ir briaunos), kvazitaisyklingieji (jei yra tranzityvios viršūnės ir briaunos, bet sienos netranzityvios) ir pustaisyklingiai (jei tranzityvios vien viršūnės, o sienos ir briaunos netranzityvios).

Išnašos

Nuorodos 
 Semiregular Polyhedron
 George Hart: Archimedean Semi-regular Polyhedra
 David Darling: semi-regular polyhedron 
 polyhedra.mathmos.net: Semi-Regular Polyhedron
 Encyclopaedia of Mathematics: Semi-regular polyhedra, uniform polyhedra, Archimedean solids

Briaunainiai
Sounds Good Feels Good

Sounds Good Feels Good – antrasis studijinis australų pop punk grupės „5 Seconds of Summer“ albumas, išleistas 2015 m. spalio 23 d. Albumas susilaukė daugiausiai teigiamų kritikų įvertinimų ir debiutavo pirmoje „Billboard 200“ topo vietoje, per pirmą savaitę vien JAV pardavus 192 tūkstančius kopijų.

Dainų sąrašas 

2015 albumai
Melanizmas

Melanizmas – genetinis gyvūno kailio spalvos pokytis į juodą spalvą. Juoda spalva ne visada būna vientisa. Melanizmas – bene dažniausia spalvinė mutacija. Pavyzdžiui, gyvūnų pasaulyje panteros nėra atskira rūšis – tai melanizmo mutaciją turintis leopardas.

Taip pat pasitaiko gyvūnų baltu kailiu, tai vadinama albinizmu, bet žymiai rečiau, nei melanistų, nes skirtingai nuo melanizmo, albinizmas susijęs su kitais trūkumais, silpnesne sveikata.

Pigmentacijos sutrikimai
Ramučių tvenkinys

Ramučių tvenkinys – tvenkiniai Lietuvoje:
 Ramučių tvenkinys – Kauno rajone;
 Ramučių tvenkinys – Šilutės rajone.
Papyvesių tiltas

Papyvesių tiltas – nenaudojamas siaurojo geležinkelio tiltas, kertantis Pyvesos upę Papyvesių kaime, Pasvalio raj., apie 3 km į šiaurės rytus nuo Pasvalio. Nutiestas siauruko atšakoje tarp Pasvalio ir Biržų.

Tiltas pastatytas 1938 m., yra regioninės reikšmės technikos paminklas, 1996 m. įrašytas į Kultūros paveldo registrą , yra siaurojo geležinkelio komplekso dalis. Nenaudojamas tiltas neužtvertas, yra apsauginiai turėklai. Tiltu netrukdomi gali praeiti pėstieji. Ant tilto ir geležinkelio sankasos išlikę bėgiai, kuriuos slepia vešli žolė, krūmokšniai.

Artimiausi tiltai:
 Automobilių tiltas Kiemelių kaime rajoniniame kelyje  (prieš srovę).
 Pėsčiųjų tiltas Papyvesių kaime, įrengtas ant buvusio senojo Rygos kelio tilto pamatų (pasroviui).

Konstrukcija 

Tiltas vienkelis, 2 tarpatramių, perdangoje – plieninės dvitėjinės, kintamo aukščio kniedytos sijos. Perdanga remiasi ant atraminių plieninių guolių. Pamatai gelžbetoniniai. Ant jų įrengtos 2 kranto betoninės atramos-ramtai ir 1 vidurinė betoninė atrama-tauras. Bėgius laiko mediniai pabėgiai su medinėmis tvirtinimo sijomis.

Abipus Pyvesos upės šiaurės–pietų kryptimi suformuoti du žemių pylimai. Jų šlaituose išikę betoniniai laipteliai.

Apie 50 m pasroviui nuo tilto upės vagoje stūkso ankstesnio geležinkelio tilto atramos fragmentas. Toje vietoje tiltą per Pirmąjį pasaulinį karą buvo pastatę vokiečiai.

Šaltiniai 

Geležinkelio tiltai Lietuvoje
Pasvalio rajono paveldas
Damian Lillard

Deimianas Lilardas (; g. 1990 m. liepos 15 d.) – JAV krepšininkas, rungtyniaujantis Portlando „Trail Blazers“ klube. 2012 metais NBA naujokų biržoje buvo pasirinktas 6 šaukimu.

Be krepšinio, Deimianas yra didelis hip-hopo, repo gerbėjas. Pats pradėjo repuoti nuo 14-likos metų ir sulaukė gan palankių įvertinimų už išsakytus prasmingus žodžius. 2015 m. liepos mėnesį išleido pirmąjį savo singlą „Soldier in the Game“.

Asmeninis gyvenimas 
Dėvi marškinėlius pažymėtus numeriu 0, nes tai žymi jo gyvenimo kelią iš Oklando į Ogdeną ir į Oregoną. 

Turi brolį Hjustoną ir seserį Lanają.

Pasiekimai 
 2 kartus dalyvavo NBA Visų žvaigždžių rungtynėse (2014, 2015 m.)
 2 kartus NBA įgūdžių konkurso nugalėtojas (2013, 2014 m.)
 2013 metais išrinktas NBA naujoku
 2020 m. vasaros olimpinės žaidynės - 

JAV krepšininkai
JAV olimpiečiai
Karoliniškių naminių gyvūnų kapinės

Karoliniškių naminių gyvūnų kapinės – nelegalios naminių gyvūnų kapinės, esančios Vilniuje, Karoliniškėse, miškelyje į pietryčius nuo Vilniaus televizijos bokšto.

Istorija 

Kapinių atsiradimo istorija nežinoma. Pagal seniausią datuotą antkapį (1970 m.) galima spręsti, kad gyvūnai šioje vietoje laidojami nuo pat Karoliniškių mikrorajono įkūrimo.  2009 m. spaudoje pasirodžius pranešimams apie kapines rausiančias ir nudvėsusių augintinių kūnais mintančias lapes, Vilniaus miesto savivaldybėje svarstyta kapinių legalizavimo galimybė. Tuometinė Karoliniškių seniūnijos seniūnė Violeta Gedminaitė pasisakė prieš legalizavimą.  Kapinės legalizuotos nebuvo. 2012 m. skelbta apie kapų iškėlimą į 2011 m. įkurtas Vilniaus miesto gyvūnų kapines bei nelegalių kapinių panaikinimą.  2015 m. spalį Vilniaus meras Remigijus Šimašius patikino sieksiąs kapinių legalizavimo.  Šiuo metu už gyvūnų laidojimą kapinėse gali būti skiriama bauda.

Galerija

Šaltiniai 

Karoliniškės
Vilniaus kapinės
Naminiai gyvūnai
Utenos baptistų bažnyčia

Utenos baptistų bažnyčia – baptistų bažnyčia Utenoje, Tauragnų g. 20. Bažnyčios nariai skleidžia Dievo Žodį Utenoje ir kituose miestuose, dalija Biblijas, vyksta užsiėmimai su vaikais, organizuojama įvairi veikla bažnyčioje – vyrų ir moterų susirinkimai, išvykos į gamtą, švenčiamos Velykų ir Kalėdų šventės. Bažnyčioje yra 41 narys.

Bažnyčia 2002 m. oficialiai įregistruota LR Teisingumo ministerijoje, buvo priimti bažnyčios įstatai.

Istorija 

Utenos baptistų bažnyčios užuomazga buvo grupelė tikinčiųjų, kurią sudarė 8 įvairaus amžiaus žmonės. 1999 m. pavasarį atvyko amerikiečiai misionieriai, taip pat misionierius iš Kauno. Pirmieji susirinkimai vyko bute. Biblijos tiesų mokė pastorius-misionierius iš Kauno Gediminas Kapustavičius, o jam talkino misionieriai iš Amerikos Brian Johnson, Nathan Leuthold. 1999 m. rugsėjo 12 d. įvyko pirmasis oficialus susirinkimas Tornado klube. Iki 2001 m. birželio 20 d. pasikrikštijo 22 žmonės. Tuo metu bažnyčios bendruomenės nariai susitikdavo patalpose Aušros gatvėje.

2001 m. birželio mėn. Utenos bažnyčios nariai evangelizavo Zarasų miestą ir įkūrė misijinę bažnyčią, į kurią kiekvieną sekmadienį važiuodavo pastorius-misionierius ir būrelis Utenos bažnyčios narių. Pirmasis krikštas Zarasuose įvyko 2001 m. spalio 28 d.

2002 m. bažnyčia persikėlė į kitas patalpas, buvusią sinagogą Ežero gatvėje. 2002 m. rugsėjo mėnesį Utenos baptistų bažnyčioje buvo pradėtos Lietuvos baptistų misionierių instituto paskaitos. Instituto tikslas buvo paruošti būsimus pastorius, vaikų mokytojus ir kitus bažnyčios tarnautojus. Taip pat tų metų spalio mėnesį Utenos baptistų bažnyčia surengė giesmių šventę Utenos kultūros rūmuose. Į šventę atėjo apie 50 Utenos gyventojų, taip pat apie 300 žmonių iš kitų baptistų bažnyčių.

2003 m. pastorių G. Kapustavičių pakeitė Gintaras Jakubsevičius. Jo vadovavimo metu bažnyčia persikėlė į naujas patalpas Tauragnų gatvėje. 2008 m. Utenoje pastoriumi tapo Brian Johnson.

Nuorodos 

 Utenos baptistų bendruomenės svetainė
 Nepriklausomos baptistų bažnyčios Lietuvoje

Utenos rajono bažnyčios
Protestantizmas Lietuvoje
2015 m. teroristiniai išpuoliai Paryžiuje

2015 metų teroristiniai išpuoliai Paryžiuje – serija atakų, sprogimų ir masinių šaudymų, vykusių Paryžiuje, Prancūzijoje, 2015 m. naktį iš lapkričio 13 d. į lapkričio 14 d.

Įvairiais duomenimis atakų metu žuvo 137 žmonės, iš kurių daugiausiai atakos „Bataclan“ teatre metu. Dar 430 žmonių sužeisti, iš kurių 80 itin sunkios būklės.

Dėl šio įvykio įtariami šie teroristai: Omaras Ismailas Mostefai, Abdulakbak B., Ahmedas Almohammeda, Salahas Abdeslamas, Ibrahimas Abdeslamas, Bilalas Hadfi.

Šiuo metu Prancūzijoje paskelbta nepaprastoji padėtis, įvesta sienų kontrolė, yra sustiprintas saugumas, atšaukti masiniai renginiai, uždaryti muziejai, dideli prekybos ir sporto centrai, mokyklos, universitetai, merijos, bibliotekos.

Paryžiuje uždarytos kai kurios metro linijos ir stotelės. Kitos transporto priemonės dirba įprastai. Užsienio reikalų ministerija atkreipia dėmesį, kad Prancūzijoje veikia oro uostai, skrydžiai vykdomi pagal grafiką, visumoje įprastu režimu veikia geležinkeliai.

Prie Prancūzijos ambasadų žmonės nešė gėles, norėdami pagerbti kruvinojo penktadienio Paryžiuje aukas.

Pastatų apšvietimas Prancūzijos vėliavos spalvomis 
Niujorke stūksantis dangoraižis „One World Trade Center“, kuris yra aukščiausias pastatas Amerikoje, naktį iš penktadienio į šeštadienį nušvito raudona, balta ir mėlyna spalvomis, demonstruojant solidarumą su Prancūzija.

Tai įtaigus JAV draugystės su Prancūzija ir palaikymo simbolis – Prancūzijos vėliavos spalvos nušvito ant aukščiausio Jungtinių Valstijų dangoraižio, kuris buvo pastatytas per 2001 metų rugsėjo 11-osios atakas sugriautų Pasaulio prekybos centro bokštų dvynių vietoje.

Prancūzijos vėliavos spalvomis nušvito ir kiti pastatai Jungtinėse Valstijose, tarp jų ir San Francisko rotušė bei viešbutis „Omni Hotel“ Dalase, Teksaso valstijoje.

Šeštadienio vakarą Trijų Kryžių kalnas taip pat buvo apšviestas Prancūzijos vėliavos spalvomis.

Paminėjimas 

Vyriausybės sprendimu Lietuvoje pirmadienį (2015 m. lapkričio 16 d.) 13 val. (12 val. Paryžiaus laiku) buvo paskelbta tylos minutė teroro išpuolių aukoms pagerbti. Prezidentė Dalia Grybauskaitė pagerbė Paryžiuje įvykdytų teroro išpuolių aukas nuvykusi į Paryžių ir padėjusi gėlių prie „Bataclan“ teatro. Lankomiausi interneto puslapiai ir žiniasklaidos priemonės paminėjo įvykius taip pat.

Galerija

Šaltiniai 

Terorizmas Prancūzijoje
2015 metai
Prancūzijos istorija
Paryžius
Chris Stapleton

Christopher Alvin „Chris“ Stapleton (g. 1978 m. balandžio 15 d.) – amerikiečių kantri ir bluegrass atlikėjas iš Nešvilio. Atlikėjas savo karjerą pradėjo 2001 m. kaip dainų autorius. Jo sukurtus kūrinius atliko tokie atlikėjai, kaip Adele, Luke Bryan bei kiti. 2015 m. gegužę buvo išleistas debiutinis atlikėjo albumas „Traveller“, pasiekęs pirmąją vietą „Billboard 200“ tope.

Diskografija 
 Traveller (2015)

Nuorodos 
 
 

JAV dainininkai
Kantri atlikėjai
Traveller

Traveller – debiutinis amerikiečių kantri atlikėjo Chris Stapleton albumas, išleistas 2015 m. gegužės 5 d. Nors vos išleistas albumas debiutavo keturioliktoje „Billboard 200“ topo vietoje (per pirmąją savaitę JAV parduota 27 tūkstančiai kopijų), lapkričio mėnesį vykusiuose JAV kantri muzikos apdovanojimuose albumas laimėjo metų kantri albumo apdovanojimą. Tai paskatino albumo pirkimus – per savaitę buvo parduota 177 tūkstančiai kopijų ir jis grįžo į topą, užimdamas pirmąją vietą.

2016 m. „Grammy“ apdovanojimuose „Traveller“ laimėjo geriausio kantri albumo apdovanojimą, taip pat buvo nominuotas metų albumo nominacijoje. Singlas „Traveller“ laimėjo apdovanojimą už geriausią solinį kantri atlikimą, taip pat buvo nominuotas geriausios kantri dainos nominacijoje.

Dainų sąrašas 

2015 albumai
Debiutiniai albumai
Haas F1 Team

Haas F1 Team – Formulės 1 komanda iš JAV. Ekipa debiutavo 2016 m. Formulės 1 sezone. Tai yra pirmoji JAV Formulės 1 komanda nuo 1986 m. sezono. Komandai vadovauja buvęs Jaguar ir Red Bull ekipų technikos direktorius Günther Steiner.

2015 m. rugsėjo 29 d. komanda paskelbė, kad jų komandai atstovaus prancūzas Romain Grosjean, o spalio 30 d. patvirtino ir antrąjį lenktynininką – Esteban Gutiérrez. 

Pirmose savo lenktynėse Australijoje ekipa užėmė 6-ąją vietą (Romain Grosjean) ir tapo pirmąja JAV komanda savo debiute pelniusi taškus ir pirmąja nuo 2002 m. Toyota pasiekimo savo debiute pelniusi taškus.

2017–2020 m. sezonuose komandai atstovavo R. Grosjean ir Kevin Magnussen.

Prieš 2021 m. sezono pradžią komanda paskelbė, kad keičia abu pilotus ir jų vietas užims Formulės 1 naujokai rusas Nikita Mazepin ir vokietis Mick Schumacher.   Viso sezono metu komanda dėmesį skyrė naujam 2022 m. sezono bolido paruošimui, tad visose lenktynėse nebuvo konkurencinga.

Prieš prasidedant 2022 m. sezonui, vasario 24 d. prasidėjo Rusijos karinis įsiveržimas į Ukrainą, o to pasekoje įvairios Rusijos kompanijos ir asmenys buvo įtraukti į pasaulinių sankcijų sąrašus. Reaguojant į jas ir į karo agresiją, „Haas“ nutraukė sutartį su pagrindiniu rėmėju „Uralkali“, o vėliau ir su rusu N. Mazepinu.

Prieš oficialius 2022 m. bandymus komanda sugrąžino į savo gretas daną K. Magnuseną.

Nuorodos 
 Oficiali komandos svetainė

Šaltiniai 

Formulės 1 komandos
JAV sportas
Réseau Express Régional

Réseau Express Régional (, dažnai vadinamas RER) – regioninė metropoliteno geležinkelių sistema Paryžiuje ir jo apylinkėse. RER yra integruota į Paryžiaus metropoliteno ir traukinių sistemą. Ši sistema atidaryta 1977 m. Ją sudaro 5 linijos, siekiančios 587 km. 1999 m. atidaryta E linija vis dar plečiama ir tikimasi darbus baigti 2020 m.

Sistemos A linija per valandą aptarnauja apie 55 000 žmonių. Tai yra daugiausiai visame pasaulyje išskyrus Rytų Aziją.

Linijos

Maršrutų žemėlapis 

Paryžiaus transportas
Prancūzijos statiniai
Luvro piramidė

Luvro piramidė () – moderni stiklo piramidė, vienas iš Paryžiaus simbolių, stovinčių Luvro muziejaus Napoleono kieme. Buvo statoma 1985–1989 m. pagal žymaus kinų kilmės amerikiečių architekto Ieoh Ming Pei projektą. Ji tapo pagrindiniu įėjimu į muziejų.

Šalia didžiosios piramidės pastatytos trys kitos, mažesnės piramidės, atliekančios vien apšvietimo funkciją. Statinio briaunos sudarytos tik iš stiklo segmentų, todėl optimaliai apšviečiamas požeminis vestibiulis. Ten yra kasos, informacijos tarnyba ir įėjimai į visus tris muziejaus kompleksus. Aplink didžiąją piramidę trykšta fontanai.

Piramidės duomenys 

 Piramidę sudaro 603 rombiniai ir 70 trikampių 21 mm storio stiklo segmentų. 
 Aukštis – 21,65 m, pagrindo kraštinės ilgis – 35 m, nuolydis – 52°.
 Svoris – apie 180 t.
 Prototipas – Cheopso piramidė.

Paminėjimas literatūroje 

Luvro piramidė minima Deno Brauno romane „Da Vinčio kodas“.

Šaltiniai

Nuorodos 

 Piramidės projektas Ieoh Ming Pei tinklapyje
 Stiklo piramidės nuotraukos

Piramidės
Paryžiaus muziejai
Prancūzijos meno muziejai
Paryžiaus observatorija

Paryžiaus observatorija () – astronomijos observatorija Paryžiuje, vienas iš didžiausių astronomijos centrų pasaulyje. Istoriniai observatorijos pastatai yra kairiajame Senos upės krante miesto centre, tačiau dabar dauguma mokslininkų dirba Miodon rajone.

Paryžiaus observatorija atlieka šias užduotis:
 Astronomijos ir astrofizikos tyrimai
 Švietimas
 Žinių sklaida visuomenei

Observatorijai priklauso Saulės observatorija Miodone ir radijo astronominė observatorija Nansi rajone.

Šioje observatorijoje yra 1891 m. pastatytas vienas didžiausių dvigubų teleskopų – jo ilgis siekia 16,2 m, lęšių plotis – 83 cm ir 62 cm.

Šaltiniai 
 The Paris Observatory (en), (fr) / Archyvuota 
 Paris Observatory (en), (fr) 

Prancūzijos statiniai
Paryžius
Prancūzijos švietimas
Metrojet skrydis 9268

Metrojet skrydis 9268 (IATA – 7K9268, ICAO – KGL9268) – buvo tarptautinis užsakomasis 2015 m. spalio 31 d. skrydis iš Šarm el Šeicho kurorto į Sankt Peterburgą. Reisą aptarnavo Rusijos bendrovės Metrojet 18 metų Airbus A321-231 lėktuvas. Šiuo lėktuvu skrido 7 įgulos nariai ir 217 keleivių. Tarp jų buvo 219 rusų, 4 ukrainiečiai ir vienas baltarusis. Apie 20 minučių po pakilimo lėktuvas sudužo Sinajaus pusiasalyje, 70 km į pietus nuo Arišo.

Tai buvo pati didžiausia aviakatastrofa Rusijos istorijoje ir Egipto teritorijoje.  Taip pat ši katastrofa yra didžiausia, į kurią yra patekęs Airbus A321 šeimos lėktuvas.

Iš karto po katastrofos atsakomybę prisiėmė Irako ir Levanto islamo valstybė. 2015 m. lapkričio 8 d. tarptautiniai tyrėjai paskelbė esantys 90 % tikri, kad lėktuvas buvo susprogdintas bagaže esančios bombos.

Lapkričio 9 d. visos JK aviakompanijos atšaukė visus skrydžius į Šarm el Šeichą iki lapkričio 25 d.

Šaltiniai 

Aviacijos incidentai
Rusijos transportas
2015 metai
Terorizmas
2015 m. Brazilijos Grand Prix

2015 m. Brazilijos Grand Prix – priešpaskutinės 2015 m. Formulės 1 sezono lenktynės. Jos vyko lapkričio 13-15 dienomis Interlagos trasoje. Tai buvo 44-tos Brazilijos lenktynės Formulės 1 istorijoje.

Lenktynes laimėjo iš pirmos pozicijos startavęs vokietis N. Rosberg. Tai buvo 5 jo pergalė sezone.

Kvalifikacija 

Pastabos:
  — Valtteri Bottas gavo 3 starto pozicijų baudą už lenkimą treniruotėse, esant raudonų vėliavų stadijai.
  — Daniel Ricciardo gavo 10 starto pozicijų baudą už galios agregato keitimą.
  — Felipe Nasr gavo 3 starto pozicijų baudą už trukdymą kitiems lenktynininkams kvalifikacijos metu.
  — Fernando Alonso gavo leidimą startuoti lenktynėse, nors kvalifikacijoje neįveikė nei vieno rato.

Lenktynės 

Pastabos:
 PL (pit lane) – boksai.
  — Carlos Sainz Jr. lenktynes pradėjo iš techninio aptarnavimo zonos.
  — Felipe Massa finišavęs 8 po lenktynių buvo diskvalifikuotas dėl per didelės padangų temperatūros.

Čempionato įskaitos 

Lenktynininkų įskaita

Komandų įskaita

 Rodomos tik pirmos 5 įskaitų vietos.
 Paryškinti čempionato nugalėtojai.

Šaltiniai 

Formulės 1 Grand Prix
2015 sporte
Brazilijos sportas
Novikovas

Novikovas − lietuviška vyriškos giminės pavardė, kilusi iš slavų kalbų.

Šios pavardės moteriškosios giminės forma yra Novikova.

Pavardę turi šie garsesni asmenys:

 Arvydas Novikovas (g. 1990 m.) –  futbolininkas, atakuojantis saugas, krašto puolėjas
 Jevgenijus Novikovas (g. 1990) – rusų ralio lenktynininkas
 Jurijus Novikovas[d] (g. 1938 m.) [d] lietuvių literatūros tyrinėtojas, lietuvių ir rusų tautosakos tyrinėtojas, filologijos mokslų daktaras
 Sergejus Novikovas (g. 1972 m.) –  futbolininkas, gynėjas
 Vitalijus Novikovas (g. 1958 m.) –  šachmatininkas
Bataclan

„Bataclan“ (iš pradžių vadintas Ba-Ta-Clan) – teatras Paryžiuje, pastatytas pagal Charles Duval projektą. Teatras buvo viena Paryžiaus zonų, kur 2015 m. lapkričio 13 d. naktį įvykdyti teroristiniai išpuoliai, galimai organizuoti Islamo Valstybės narių.

Istorija 

Pastato statybos pagal architekto Charles Duval projektą užbaigtos 1864 m. „Bataclan“ iš pradžių buvo didelė kiniškos architektūros kavinė-koncertų salė su kavine, teatru ir didele šokių sale pirmame aukšte. Pastate vykdavo įvairūs koncertai, bet geriausiai jis žinomas dėl čia rengtų vodevilių. Netrukus po statybų pabaigos pastatą įsigijo ir 1865 m. vasario 3 d. atidarė Andre Martin. 1870 m. Prancūzijos-Prūsijos karo metu biliardo salės buvo naudojamos kaip „palatos“. 1892 m. salę nusipirko dainininkas Paulus.

1926 m. pastatas parduotas ir paverstas kino teatru. 1933 m. įvyko gaisras, buvo suniokoti kai kurie balkonai. Originalus pastatas buvo dalinai sugriautas 1950 m., nes neatitiko naujų saugos standartų. 1969 m. kino teatras užsidarė.

„Bataclan“ teatras atgimė 1983 m. Teatro fasadas buvo atnaujintas 2006 m. pagal originalaus teatro nuotrauką, nors jo senasis stogas neišliko.

Teroristinis išpuolis 

2015 m. lapkričio 13 d. arena tapo vienu iš teroristų taikinių Paryžiuje. Į areną įbėgę teroristai sušaudė daugumą joje buvusių žmonių.

Išnašos 

Prancūzijos statiniai
Paryžiaus architektūra
Gare du Nord

Gare du Nord () – viena iš šešių didžiųjų viešojo transporto stočių Paryžiuje. Šioje stotyje savo maršrutus turi TGV greitieji traukiniai, Réseau Express Régional ir Transilien regioniniai traukiniai. Kasmet stotis aptarnauja apie 190 milijonų keleivių ir pagal šį rodiklį ji yra pirma visoje Europoje ir pasaulyje neskaitant Japonijos stočių. 

Stoties kompleksas buvo suprojektuotas prancūzų architekto Jacques Hittorff ir atidaryta 1864 m. Gare du Nord stotimi naudojasi traukiniai, vykstantys į šiaurės Prancūziją, Belgiją, Vokietiją, Nyderlandus ir JK.

Kelios stoties platformos skirtos Paryžiaus metropolitenui, o nuo 1994 m. stotyje stoja ir greitieji Eurostar traukiniai. Šių traukinių keleiviai sudaro apie 3 % visų stoties keleivių srauto.

Šaltiniai 

Paryžiaus transportas
Prancūzijos statiniai
Eurostar

Eurostar – greitųjų traukinių sistema, nuo 1994 m. jungianti Londoną, Paryžių ir Briuselį. Visi šie traukiniai iš Didžiosios Britanijos į Prancūziją ir atgal keliasi Eurotuneliu.

Pagrindinės Eurostar traukinių stotys yra Londono Šventojo Penkro, Paryžiaus Gare du Nord ir Briuselio Pietų stotys. Eurostar tinklą aptarnauja 27 aštuoniolikos vagonų britiški TGV TMST traukiniai, galintys pasiekti 300 km/val greitį. Eurotunelyje dėl saugumo taisyklių traukinių greitis mažinamas iki 160 km/val. Visas traukinių sąstatas siekia 394 metrus ir talpina 750 keleivių (206 pirmoje klasėje, 544 – standartinėje).

Istorija 
Šios sistemos istorija susijusi su 1986 m. kilusia mintimi tuneliu sujungti Didžiąją Britaniją ir Prancūziją. Šie darbai pradėti 1988 m., o 1994 m. įvyko tunelio atidarymas ir pradėjo veikti pirmoji traukinių linija tarp šių šalių.

1995 m. vidutinis šio maršruto greitis buvo 171,5 km/val. 2003 m. buvo atlikta pagrindinių linijų ir stočių plėtra, o 2007 m. visi Eurostar traukiniai Londone perkelti iš Voterlų į Šv. Penkro stotį.

2003 m. Eurostar traukinys pasiekė naują JK traukinių greičio rekordą – 334,7 km/val. 2006 m. Eurostar traukiniu buvo pasiektas ilgiausio greitojo traukinio maršruto rekordas – 1 421 km iš Londono į Kanus traukinys įveikė per 7 val. 25 min. 2007 m. traukinys iš Paryžiaus į Londoną nuvažiavo per 2 val. 3 min. ir 39 s., vėliau jis pagerino dar vieną rekordą – iš Briuselio į Londoną nuvažiavo per 1 val. 43 min.

Nuo 2015 m. gruodžio kai kuriuos Eurostart traukinius pakeis Siemens gaminami nauji elektriniai Eurostar e320 traukiniai, pasiekiantys 320 km/val greitį ir galintys talpinti 902 keleivius. 2016 m. gegužę bus pristatyti dar 5 nauji traukiniai.

Šaltiniai

Nuorodos 
 Oficiali sistemos svetainė

Paryžiaus transportas
Londonas
Briuselis
Belgijos transportas
Jungtinės Karalystės transportas